《送湖南运判张朝散》
宋代·华镇

幽野葽含秀，周朝麦荐新。祇园才浴像，嵩岳复凝神。

鹊印天休裔，书林世贵人。江山分秀气，圭璧粉天真。

三箧传遗绪，前筹起逸尘。人间欣得瑞，席上蔼为珍。

平步游英彀，长驱历要津。星轺聊按指，元鼎伫经纶。

熊梦祥占日，斑衣色养辰。云鹏方万里，海鹤本千春。

作者简介：宋会稽人，字安仁，号云溪。神宗元丰二年进士。官至朝奉大夫，知漳州军事。平生好读书，工诗文。有《扬子法言训解》、《云溪居士集》、《会稽录》等。